Złodziyj chycōny ôd sōmsiadōw
Sōmsiedzkŏ pozorność zaś pokŏzała, iże je niezastōmpiōnŏ. 47-latek, co ôkrŏd dōm, ôstoł chycōny ôd miyszkańcōw. Ci, przi ruszaniu na swojã akcyjõ, w tym samym czasie alarmowali policyjõ. Za raub z włōmaniym zastawiōnymu grozi do 10 lŏt heresztu.
Do zdarzyniŏ doszło w pyńdziałek. Po godzinie 23.00 w Dōmbrōwce narŏz brakło sztrōmu. Wtynczŏs jedna z miyszkanek dojzdrzała w ôknie sōmsiednigo dōmu światło taszynlampy. Wiedziała, iże sōmsiady wyjechali na wesele, tōż powiadōmiyła ślubnego i syna. Ci zarŏz zazwōniyli na policyjõ, sami tyż wziōnli działać. Złodziyj podsuchowoł policyjnõ korespōndyncyjõ, bez to spōmiarkowoł sie, iże wachtyrze prawa dostali zgłoszynie. Uzdoł sie uciyc. Ucieczka jednak sie niy podarziła, bo blisko czekali na niego sōmsiady – 56-letni fater i jego 26-letni syn. Na plac przijechali pyskowscy szandarzi i przejōnli 47-letnigo chycōnego. Znŏdniynte były przedmioty porwane z dōmu jak tyż złodziejske akcesoria.
Jak sie pokŏzało, podyjzdrzany przijechoł na włōmanie swojim autym, z jednyj z ôddalōnych ô bezma 40 km gmin tego samego krysu. Autŏk skrōł w ôddalōnym miyjscu. Policyjōny znŏdli je i zabezpieczyli społym z resztōm dowodōw. Sprawa durch sie rozwijŏ. Śledczy klarujōm udzioł 47-latka w inkszych podobnych czynach, ale wszyjsko skazuje na to, iże niy było to jego piyrsze włōmanie. Grozi mu nawet 10 lŏt heresztu.
szl_Latn szl_Latn szl_Latn szl_Latn